Keksa avlod vakillarini har tomonlama qoʻllab-quvvatlash hamda ularning ijtimoiy faolligini oshirishga doir qoʻshimcha chora-tadbirlar toʻgʻrisida
(resolution, 2023-12-29)

Soʻnggi yillarda mamlakatimizda keksa avlodni ijtimoiy qoʻllab-quvvatlash, ularni sogʻlomlashtirish ishlarini samarali tashkil etish va boʻsh vaqtlarini mazmunli oʻtkazish, ijtimoiy hayotdagi faolliklarini oshirish borasida qator ishlar amalga oshirilmoqda. Jumladan, oʻtgan yilda 965 ming nafar nuroniy bepul tibbiy koʻrikdan oʻtkazildi, 23 ming nafar nuroniy dori-darmon va oziq-ovqat bilan taʼminlandi, 21 mingdan ortiq nuroniylar sanatoriylarda sogʻlomlashtirildi, 19 ming nafari reabilitatsiya texnik vositalari bilan taʼminlandi, 118 ming nafar nuroniylarga boshqa turdagi moddiy yordamlar koʻrsatildi, 221 nafar ikkinchi jahon urushi qatnashchilari va yakka yolgʻiz keksalarning uy-joylari taʼmirlab berildi, 1 milliondan ortiq nuroniylar uchun mamlakatimiz boʻylab sayohatlar tashkil etildi. Nuroniylar hayotiy tajribasidan unumli foydalanib, oʻtkazilgan madaniy maʼrifiy tadbirlar natijasida 155 mingga yaqin profilaktik hisobda turgan yoshlarning sogʻlom turmush tarziga qaytishiga, 22 mingdan ortiq oilalar ajrimining oldi olinishiga hamda 3 mingdan ortiq notinch oilalarning yarashtirilishiga erishildi. Keksa avlod vakillarini har tomonlama qoʻllab-quvvatlash, ularning hayotini yuqori darajaga koʻtarish va ijtimoiy faolliklarini yanada oshirish maqsadida: 1. Oʻzbekiston faxriylarining ijtimoiy faoliyatini qoʻllab-quvvatlash “Nuroniy” jamgʻarmasining (keyingi oʻrinlarda — “Nuroniy” jamgʻarmasi) tashabbusiga muvofiq uning faoliyatini jadallashtirish borasidagi ustuvor yoʻnalishlari 1-ilovaga muvofiq tasdiqlansin. 2. “Nuroniy” jamgʻarmasi va keng jamoatchilikning quyidagi takliflari maʼqullansin: Oʻzbekiston faxriylarining ijtimoiy faoliyatini qoʻllab-quvvatlash “Nuroniy” jamgʻarmasining Vasiylik kengashini 2-ilovaga muvofiq tarkibda tashkil etish; Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hamda tuman (shahar) hokimlarini tegishlicha “Nuroniy” jamgʻarmasi boʻlimlari Vasiylik kengashlari raisi etib belgilash; mahalla fuqarolar yigʻini raisining keksalar va faxriylar ishlari boʻyicha maslahatchisini “Keksalar maslahati” guruhining raisi etib belgilash; “Nuroniy” jamgʻarmasining Qoraqalpogʻiston Respublikasi, viloyatlar va Toshkent shahar hamda tuman (shahar) boʻlimi rahbarlariga bir vaqtning oʻzida tegishlicha Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hamda tuman (shahar) hokimlarining maslahatchisi maqomini berish. 3. Belgilansinki: 2023-yil 1-apreldan boshlab Oʻzbekiston Respublikasi Oliy Majlisi huzuridagi Nodavlat notijorat tashkilotlarni va fuqarolik jamiyatining boshqa institutlarini qoʻllab-quvvatlash jamoat fondi hisobidan “Nuroniy” jamgʻarmasining asoslangan hisob-kitoblariga muvofiq davlat subsidiyasini ajratish tizimi joriy etiladi; “Nuroniy” jamgʻarmasining tashkiliy tuzilmasi, markaziy apparati, hududiy va tuman (shahar) boʻlinmalari tuzilmalari Vasiylik kengashi bilan kelishilgan holda uning raisi tomonidan tasdiqlanadi. 4. “Bir nuroniy oʻn yoshga masʼul” tamoyiliga muvofiq yoshlar har bir mahalladagi hayotiy tajribaga ega boʻlgan zamonaviy fikrlaydigan faol nuroniylarga biriktirilishi belgilansin. Bunda: mahallalardagi yoshlar yetakchilari “Keksalar maslahati” guruhlari bilan birgalikda shakllantirilgan roʻyxatlar asosida oʻn nafar uyushmagan va muammoli yoshlar nuroniylarga biriktirib chiqiladi; boy hayotiy tajribaga ega ziyoli, hunarmand, tadbirkor, fermer va boshqa soha vakillari boʻlgan nuroniylar hududlardagi barcha taʼlim muassasalariga biriktiriladi. 5. “Nuroniy har bir oilaga masʼul” loyihasi asosida oilalardagi ahillik, tinchlik va osoyishtalikni taʼminlash maqsadida muammoli oilalarning har biriga “Keksalar maslahati” guruhlarining bir nafardan aʼzolari biriktiriladi. “Nuroniy” jamgʻarmasi (S. Turdiyev) Nuroniylar jamoatchilik kengashlari qaroriga binoan “Bir nuroniy oʻn yoshga masʼul” tamoyili hamda “Nuroniy har bir oilaga masʼul” loyihasi asosida faoliyat olib borgan va ijobiy natijalarga erishgan nuroniylarni “Nuroniy” jamgʻarmasi mablagʻlari hisobidan ragʻbatlantirib borish tizimini joriy etsin. Belgilansinki, mahallalarda faoliyat yuritayotgan “Keksalar maslahati” guruhlari rahbarlari “Nuroniy” jamgʻarmasi va mahalliy budjetning qoʻshimcha manbalari hisobidan har chorakda bazaviy hisoblash miqdorining ikki baravari miqdorida ragʻbatlantirib boriladi. 6. Nuroniylar jamoatchilik kengashi va “Keksalar maslahati” guruhining quyidagilar ustidan jamoatchilik nazoratini oʻrnatish bilan bogʻliq tashabbuslariga rozilik berilsin: nuroniylarning huquq va qonuniy manfaatlarini taʼminlashga oid qonunchilik hujjatlari, Davlat dasturlarida belgilangan vazifalarning amalga oshirilishi; aholining ijtimoiy sohadagi muammolari, jumladan oziq-ovqat va dori-darmon narxlarining sunʼiy oshirilishi hamda maktablardagi oʻquvchilar davomati, tadbirkorlik faoliyati, bandlik, tomorqadan foydalanish va boshqa yoʻnalishlardagi muammolarining hal etilishi; “Yashil makon” umummilliy loyihasi asosida olib borilayotgan ishlar; maktabgacha va maktab taʼlimi tizimi muassasalarida “Ikkita til va bir kasb” tamoyili asosida olib borilayotgan ishlarning sifati va samaradorligi. 7. “Nuroniy” jamgʻarmasining Yoshlar siyosati va sport vazirligi, Kambagʻallikni qisqartirish va bandlik vazirligi hamda manfaatdor vazirliklar bilan hamkorlikda quyidagi tadbirlarni amalga oshirish toʻgʻrisidagi takliflari maʼqullansin: a) faxriy nuroniylar, oʻrta avlod vakillari hamda yoshlar oʻrtasida “Uch avlod uchrashuvi” tadbirlarini tashkil etish. b) kasb-hunarga ega boʻlmagan, ishsiz va uyushmagan yoshlar bilan yuqori natijalarga erishgan sportchilar, fan olimpiadalari gʻoliblari, shuningdek, oʻzini oʻzi ish bilan taʼminlagan nogironligi boʻlgan shaxslar hamda paralimpiya sport musobaqalari sovrindorlari oʻrtasida “Matonat va jasorat” tadbirlari oʻtkazib boriladi. Bunda, nogironligi boʻlgan shaxslarning oʻz matonati bilan erishayotgan yutuqlari, jamiyatdagi oʻrni hamda ibratli hayotini yoshlarga oʻrnak qilib koʻrsatish nazarda tutiladi. 8. Keksa avlod vakillarini har tomonlama qoʻllab-quvvatlash hamda ularning ijtimoiy faolligini oshirishga doir qoʻshimcha chora-tadbirlar rejasi 3-ilovaga muvofiq tasdiqlansin. 9. “Nuroniy” jamgʻarmasining Davlat budjetidan ajratilgan mablagʻlar va budjet mablagʻlari hisobiga olingan mol-mulkni jalb etmagan holda qonunchilikka muvofiq oʻz ustav maqsadlariga mos keladigan doiralarda tadbirkorlik faoliyati bilan shugʻullanish borasidagi tashabbusi maʼqullansin. Bunda, “Nuroniy” jamgʻarmasi mablagʻlari hisobidan “Nuroniy-sayyoh” MCHJga 2 ta avtobus keksalarni diqqatga sazovor joylarga sayyohlik safarlarini tashkil etish va tadbirkorlik faoliyatini yuritish uchun sotib olib berilgani inobatga olinsin. 10. “Nuroniy” jamgʻarmasi Respublika Boshqaruvi raisi va uning oʻrinbosarlariga vazir va uning oʻrinbosarlari uchun nazarda tutilgan tibbiy xizmat koʻrsatish shart-sharoitlari tatbiq etilsin. 11. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. a) yoshlarni Vatanga muhabbat, ezgulik, shukronalik, mehnatsevarlik, milliy va umummilliy qadriyatlarga hurmat ruhida tarbiyalash uchun “Bir nuroniy oʻn yoshga masʼul” tamoyilini joriy etish orqali nuroniylarning katta hayotiy tajribasidan keng va samarali foydalanilishini tashkil etish; b) vazirlik va idoralar, xoʻjalik birlashmalari, tashkiliy-huquqiy shaklidan qatʼiy nazar, korxona va tashkilotlardagi Faxriylar kengashlari faoliyatini muvofiqlashtirish; v) Ikkinchi jahon urushi qatnashchilari, urush orti mehnat faxriylari va oʻzgalar parvarishiga muhtoj boʻlgan yakka-yolgʻiz nuroniylar hamda “Hech kim mehr va eʼtibordan chetda qolmasin” shiori ostida ijtimoiy himoyaga muhtoj boʻlgan keksalar holidan doimiy xabar olish tizimini tashkil qilish va ijtimoiy himoya dasturlari doirasida davlat xizmatlari koʻrsatilishini taʼminlashda koʻmaklashish; g) nuroniylarning ijtimoiy faolligini oshirish maqsadida “Nuroniylar maskani” majmualarida va mahallalarda turli madaniy-maʼrifiy tadbirlar oʻtkazish; d) keksalarga tizimli ravishda jismoniy tarbiya va sport bilan shugʻullanishlari uchun zarur sharoitlarni yaratib borish; e) fuqarolar yigʻinlari raislarining keksalar va faxriylar ishlari boʻyicha maslahatchilarining samarali faoliyat koʻrsatishini taʼminlash; j) tadbirkorlikka va ijtimoiy foydali mehnatga jalb etilgan boy hayotiy va kasbiy malakaga ega boʻlgan faxriylarni har tomonlama qoʻllab-quvvatlash. 1. Aripov Abdulla Nigmatovich Oʻzbekiston Respublikasi Bosh vaziri, Kengash raisi 2. Turdiyev Sodiqjon “Nuroniy” jamgʻarmasi Respublika Boshqaruvi raisi, Kengash raisining oʻrinbosari 3. Musayev Behzod Anvarovich kambagʻallikni qisqartirish va bandlik vaziri 4. Inoyatov Amrillo Shodiyevich sogʻliqni saqlash vaziri 5. Nazarbekov Ozodbek Axmatovich madaniyat vaziri 6. Umarova Xilola Oʻktamovna maktabgacha va maktab taʼlimi vaziri 7. Rafikov Qudratulla Mirsagatovich Oʻzbekiston kasaba uyushmalari Federatsiyasi raisi 8. Saʼdullayev Alisher Zafar oʻgʻli yoshlar siyosati va sport vazirining birinchi oʻrinbosari 9. Xolmurodov Rustam Ibragimovich Samarqand davlat universiteti rektori 10. Abduraxmonov Qalandar Xodjayevich G.V. Plexanov nomidagi Rossiya iqtisodiyot universitetining Toshkent shahridagi filiali direktori 11. Inamova Svetlana Tursunxodjayevna “Sogʻlom avlod uchun” xalqaro xayriya fondi Boshqaruvi raisi 12. Muradov Talʼat Pardayevich Oʻzbekiston “Veteran” jangchi-faxriy va nogironlari birlashmasi raisi 13. Melnikova Galina Vitalyevna Oʻzbekiston xalq artisti 14. Tadjiyev Amin Xamrayevich Mehnat faxriysi 15. Axunov Oʻktam Nabiyevich “Nuroniy” jamgʻarmasi Andijon viloyati boʻlimi raisi 16. Xusenov Samoydin Qosimovich “Nuroniy” jamgʻarmasi Buxoro viloyati boʻlimi raisi 17. Nusharov Norqul Bozarboyevich “Nuroniy” jamgʻarmasi Jizzax viloyati boʻlimi raisi 18. Inoyatov Yanvar Pulatovich Qashqadaryo viloyati hokimining faxriylar bilan ishlash boʻyicha maslahatchisi 19. Sanakulov Kuvandik “Navoiy kon-metallurgiya kombinati” aksiyadorlik jamiyati bosh direktori 20. Najmiddinov Ikromxon Xoshimxonovich “Nuroniy” jamgʻarmasi Namangan viloyati boʻlimi raisi 21. Axmedov Abdukarim Abduraxmonovich Oʻzbekiston kasaba uyushmalari Federatsiyasining Surxondaryo viloyati Kengashi raisi 22. Abdiyev Oʻtbosar Rustamovich “Nuroniy” jamgʻarmasi Sirdaryo viloyati boʻlimi raisi 23. Nosirov Abdusamad Mehnat faxriysi 24. Raxmanov Zakirjon “Nuroniy” jamgʻarmasi Fargʻona viloyati boʻlimi raisi 25. Vapayev Amin Mehnat faxriysi 26. Kalanov Rustam Abduxakimovich “Nuroniy” jamgʻarmasi Toshkent shahar boʻlimi raisi 27. Muxitdinova Mukarram Ishanovna Mehnat faxriysi 28. Salimov Oqil Umrzoqovich “Ulugʻbek” fondi raisi 29. Hojimatov Minhojiddin Respublika Maʼnaviyat va maʼrifat markazi rahbari 30. Turayev Aziz Appaqovich Mehnat faxriysi T/r Amalga oshiriladigan chora-tadbirlar Amalga oshirish mexanizmi Ijro muddati Masʼul ijrochilar I. Keksa avlod vakillarini har tomonlama qoʻllab-quvvatlash va yoshlar tarbiyasida nuroniylarning rolini oshirish 1. Nuroniy va faxriylar, ayniqsa, oʻzgalar parvarishiga muhtoj yolgʻiz keksalarning muammolarini oʻrganish va ularni hal etish. 1. Nuroniy va faxriylarning, ayniqsa, oʻzgalar parvarishiga muhtoj boʻlgan yolgʻiz keksalarning muammolarini mahallabay muntazam oʻrganib borish; 2023-yil mart “Nuroniy” jamgʻarmasi, Kambagʻallikni qisqartirish va bandlik vazirligi, manfaatdor vazirlik va idoralar, tuman (shahar) hokimliklari 2. Aniqlangan muammolarni manfaatdor vazirlik va idoralar bilan birgalikda hal etish choralarini koʻrish. Yil davomida 2. “Hech kim mehr va eʼtibordan chetda qolmasin” shiori ostida ijtimoiy himoyaga muhtoj boʻlgan keksalar va nuroniylar hamda Ikkinchi jahon urushi qatnashchilari va urush orti mehnat faxriylari holidan muntazam xabar olish. 1. Ijtimoiy himoyaga muhtoj nuroniylarning mahallalar boʻyicha roʻyxatini shakllantirish; 2023-yil aprel “Nuroniy” jamgʻarmasi, Kambagʻallikni qisqartirish va bandlik vazirligi, tuman (shahar) hokimliklari 2. Roʻyxat asosida ijtimoiy himoyaga muhtoj nuroniylarning holidan xabar olish va ularga koʻmaklashish. Yil davomida 3. Har oyda kamida 60 nafardan kam boʻlmagan koʻrishda nuqsoni boʻlgan nogironligi boʻlgan nuroniylarni sihatgohlarda sogʻlomlashtirilishini tashkil qilish. 1. Koʻrishda nuqsoni uchun nogironligi boʻlgan nuroniylarni roʻyxatini shakllantirish; 2. Koʻrishda nuqsoni uchun nogironligi boʻlgan shaxslar dam olishlari uchun moʻljallangan sihatgohlar bilan shartnoma tuzish; 3. “Nuroniy” jamgʻarmasi hisobidan koʻrishda nuqsoni boʻlgan nuroniylarga yoʻllanmalar sotib olib berish. 2023-yil davomida “Nuroniy” jamgʻarmasi, Kambagʻallikni qisqartirish va bandlik vazirligi, Oʻzbekiston koʻzi ojizlar jamiyati 4. Har bir hududdan 6 nafardan kar-soqov nuroniylarni yoki urush va mehnat faxriylarini “Nuroniy” jamgʻarmasi mablagʻlari hisobidan sihatgohlarda sogʻlomlashtirish. 1. Sihatgohda dam olish istagida boʻlgan kar-soqov nuroniylarni yoki urush va mehnat faxriylarini roʻyxatini shakllantirish; 2. Sihatgoh maʼmuriyati bilan shartnomalar tuzish; 3. Reja asosida sogʻlomlashtirishni tashkil etish. 2023-yil davomida “Nuroniy” jamgʻarmasi, Kambagʻallikni qisqartirish va bandlik vazirligi, Oʻzbekiston karlar jamiyati 5. Har oyda kamida bir marotaba oʻzgalarning parvarishiga muhtoj boʻlgan yakka yolgʻiz keksalar va yolgʻiz yashaydigan keksalarning holidan xabar olish. 1. Oʻzgalarning parvarishiga muhtoj boʻlgan yolgʻiz keksalar va yolgʻiz yashaydigan keksalarning roʻyxatini shakllantirish; 2023-yil mart “Nuroniy” jamgʻarmasi, Kambagʻallikni qisqartirish va bandlik vazirligi 2. Har oyda oʻzgalarning parvarishiga muhtoj boʻlgan yolgʻiz keksalar va yolgʻiz yashaydigan keksalarni holidan xabar olish; 3. Nuroniylar ishtirokida hasharlar uyushtirib, mahalla va qabristonlarni obod qilish; 4. Yoshlardan iborat volontyorlar guruhlari tomonidan yakka yolgʻiz, himoyaga muhtoj nuroniylar xonadonlarini, tomorqalarini tartibga keltirish maqsadida yoshlar hasharlarini tashkil etish. Yil davomida 6. Nuroniylarning sayohatlarini tashkil etish. 1. Respublikamizdagi diqqatga sazovor joylarning, tarixiy shaharlar, qadimiy obidalar, ziyoratgohlar va yurtimizning soʻlim goʻshalarining roʻyxatini shakllantirish; 2023-yil mart “Nuroniy” jamgʻarmasi, Kambagʻallikni qisqartirish va bandlik vazirligi, Madaniyat va turizm vazirligi 2. Faol nuroniylarni, yolgʻiz va yakka yolgʻiz yashaydigan keksalarni diqqatga sazovor joylar, ziyoratgohlar va yurtimizning soʻlim goʻshalariga sayohatini tashkil etish Yil davomida 7. Hayoti va faoliyati yoshlar uchun oʻrnak boʻladigan nuroniylarning hayot yoʻllarini hamda namuna boʻladigan yoshlarning faoliyatini oʻzida ifoda etuvchi risolalar, ilmiy-ommabop materiallar, maqolalar va kitob, kitob-albomlar tayyorlash. 1. Hozirda hayot boʻlgan Ikkinchi jahon urushi qatnashchilarining ibratli hayoti toʻgʻrisida “Oramizdagi tirik afsonalar” nomli kitobni tayyorlash. 2023-yil aprel “Nuroniy” jamgʻarmasi, Yozuvchilar uyushmasi, Maʼnaviyat va maʼrifat markazi, Yoshlar siyosati va sport vazirligi 2. “Oramizdagi tirik afsonalar” nomli kitobni chop etish va yoshlar orasida targʻibot maqsadida foydalanish va tarqatish; 3. Zamonamiz qahramonlari faxriy pedagoglar, tibbiyot xodimlari, olimlar va fermerlar hamda faol, iqtidorli yoshlar haqida risolalar, ilmiy-ommabom materiallar, maqolalar va kitoblar yaratish. 2023-yil aprel 8. Eng faol nuroniylarning yoshlar tarbiyasidagi faolligi hamda faoliyatidagi natijalari boʻyicha ularni ragʻbatlantirib borish maqsadida “Nuroniy” jamgʻarmasi mablagʻlari hisobidan har yili uch bosqichli (tuman-viloyat-respublika) “Bir nuroniy oʻn yoshga masʼul” tanlovini oʻtkazish va gʻoliblarni taqdirlash. 1. “Bir nuroniy oʻn yoshga masʼul” tanlovini tuman (shahar)larda tuman bosqichini tashkil etish; 2023-yil iyul “Nuroniy” jamgʻarmasi, Kambagʻallikni qisqartirish va bandlik vazirligi, Yoshlar siyosati va sport vazirligi, Respublika Maʼnaviyat va maʼrifat markazi, Madaniyat va turizm vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, tuman (shahar) hokimliklari 2. Qoraqalpogʻiston Respublikasi, viloyatlar va Toshkent shahrida tegishli tuman (shahar)larda oʻtkazilgan tanlovlar gʻoliblari oʻrtasida viloyat bosqichini oʻtkazish; 2023-yil avgust 3. Qoraqalpogʻiston Respublikasi, viloyatlar va Toshkent shahrida oʻtkazilgan tanlovlar gʻoliblari oʻrtasida Respublika bosqichini oʻtkazish. 2023-yil oktabr 9. Mahallalarda yoshlar, shuningdek, uyushmagan, tarbiyasi ogʻir, muammoli yoshlar va kam taʼminlangan oilalardagi yoshlar oʻrtasida, shuningdek harbiy qismlarda harbiy xizmatchilar oʻrtasida keksa avlod vakillari ishtirokida “Uch avlod uchrashuvi” tadbirlarini oʻtkazish. Keksa avlod vakillari hamda yoshlar ishtirokida olimlar, yozuvchilar, soha mutaxassislari hamda maʼnaviyat targʻibotchilarini jalb qilgan holda tarbiyaviy masalalarga bagʻishlangan amaliy konferensiya va seminarlar tashkil etish. 1. El hurmatiga sazovor boʻlgan, mamlakat taraqqiyotiga hissa qoʻshgan taniqli insonlar, mehnat faxriylari va nuroniylar roʻyxatini shakllantirish hamda ularning namunali hayot yoʻllari toʻgʻrisida maʼlumotlar tayyorlash; 2. Uch avlod uchrashuvlarini oʻtkazish boʻyicha Namunali tartibini ishlab chiqish; Yil davomida “Nuroniy” jamgʻarmasi, Kambagʻallikni qisqartirish va bandlik vazirligi, Yoshlar siyosati va sport vazirligi, Oliy taʼlim, fan va innovatsiyalar vazirligi, Maktabgacha va maktab taʼlimi vazirligi, Madaniyat va turizm vazirligi, Mudofaa vazirligi, Favqulodda vaziyatlar vazirligi, manfaatdor vazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 3. Tadbirlarni yuqori saviyada oʻtkazish maqsadida tadbirlarda Oʻzbekiston Qahramonlari, El-yurt hurmati va boshqa davlat mukofotlari sohiblari, atoqli yozuvchilar, shoirlar, taniqli sanʼatkor, olim va ziyolilar, hududdagi faollar, mashhur sportchilar, hunarmandlar, fermerlar, yirik korxonalar rahbarlarining ishtirokini taʼminlash; 4. Uchrashuvni oʻtkazish uchun masʼul etib, tuman va shahar hokimlari hamda sektor rahbarlari, davlat va jamoat tashkilotlari rahbarlarini biriktirish; 5. Tadbirlarni ommaviy-axborot vositalarida yoritib borish. Reja-grafik asosida 10. Nuroniylar maskanlari hamda mahalla guzarlarida keksa nuroniylar hamda yoshlar ishtirokida maʼnaviy-maʼrifiy va sport tadbirlarini tashkil etish 1. Oʻtkaziladigan maʼnaviy-maʼrifiy va sport tadbirlarining namunaviy tartibi (ssenariysi)ni ishlab chiqish; 2. Maʼnaviy-maʼrifiy va sport tadbirlarida nuroniylar va yoshlarning ishtirokini taʼminlash; 3. Oʻtkaziladigan musobaqa reja-jadvalini ishlab chiqish va oʻtkazish. 2023-yil davomida “Nuroniy” jamgʻarmasi, Yoshlar siyosati va sport vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar, tuman (shahar) hokimliklari 11. Keksalar va harbiy xizmatchilar ishtirokida yoshlar uchun harbiy — vatanparvarlik yoʻnalishidagi “Vatan tinchligiga barchamiz masʼul!”, “Oʻz uyingni oʻzing asra”, “Ogohlik — davr talabi”, “Vatan tinchligi — bebaho neʼmat!”, “Vatanga xizmat — oliy fazilat”, “Milliy armiyamiz — buyuk kelajagimiz kafolati!” mavzularida maʼnaviy-maʼrifiy va madaniy tadbirlar tashkil etish. 1. Har bir mahalla kesimida tajribali, ziyoli va tashabbuskor keksa avlod vakillari hamda harbiy xizmatchilarning roʻyxatini shakllantirish. 2. Roʻyxatga kiritilgan keksalar va harbiy xizmatchilar ishtirokida mahalladagi yoshlar uchun “Vatan tinchligiga barchamiz masʼul!”, “Oʻz uyingni oʻzing asra”, “Ogohlik — davr talabi”, “Vatan tinchligi — bebaho neʼmat!”, “Vatanga xizmat — oliy fazilat”, “Milliy armiyamiz — buyuk kelajagimiz kafolati!” mavzularida maʼnaviy-maʼrifiy tadbirlar tashkil etish. 2023-yil mart “Nuroniy” jamgʻarmasi, Mudofaa vazirligi, Kambagʻallikni qisqartirish va bandlik vazirligi, Oliy taʼlim, fan va innovatsiyalar vazirligi, Yoshlar siyosati va sport vazirligi, Maktabgacha va maktab taʼlimi vazirligi 12. Yoshlarni milliy urf-odat va qadriyatlarga, jumladan, oila qadriyatlariga sodiq holda vatanparvarlik ruhida tarbiyalash, ularni yot gʻoyalar taʼsiriga tushib qolishini oldini olish hamda ijtimoiy-maʼnaviy muhitni sogʻlomlashtirish, diniy qadriyatlardan yoshlar tarbiyasida unumli foydalanish, yoshlar oʻrtasida jinoyatchilik, diniy mutaassiblikni oldini olish maqsadida “Jaholatga qarshi maʼrifat” gʻoyasi asosida tarixchi va dinshunos olimlar, soha mutaxassislari, imom-xatiblar va otinoyilar ishtirokida maʼrifiy tadbirlar tashkil etib borish 1. Manfaatdor tashkilotlar bilan hamkorlikda diniy-maʼrifiy muhitni yanada sogʻlomlashtirish dolzarb ahamiyatga ega boʻlgan viloyatlar kesimida mahallalar roʻyxatini shakllantirish; 2023-yil mart-aprel “Nuroniy” jamgʻarmasi, Kambagʻallikni qisqartirish va bandlik vazirligi, Yoshlar siyosati va sport vazirligi, Maʼnaviyat va maʼrifat markazi, Din ishlari boʻyicha qoʻmita 2. Mahallalarda maʼnaviy-axloqiy jihatdan muammoli, notinch, noqobil oilalar hamda jinoyatchilikka moyil boʻlgan, profilaktik roʻyxatda turadiganlar bilan suhbatlar oʻtkazish. Reja asosida yil davomida 13. Nuroniylar jamoatchilik kengashlari aʼzolarining mahallalardagi “Keksalar maslahati” guruhlari bilan hamkorlikda aholi oʻrtasida, ayniqsa, yoshlarni keng jalb etgan holda “Salomatlik uchun 5 ming qadam” tadbirlarini oʻtkazib borish 1. “Salomatlik uchun 5 ming qadam” tadbirlariga tayyorgarlik koʻrish. 2023-yil aprel “Nuroniy” jamgʻarmasi, Yoshlar siyosati va sport vazirligi, Kambagʻallikni qisqartirish va bandlik vazirligi 2. “Keksalar maslahati” guruhlari bilan hamkorlikda tadbirni tashkil etish. 3. Fuqarolar yigʻinlarida tushuntirish-targʻibot ishlarini tashkil etish. Yil davomida 14. Mutasaddi tashkilotlar bilan hamkorlikda mahallalar hamda taʼlim muassasalaridagi faol yoshlar, shuningdek, uyushmagan, tarbiyasi ogʻir yoshlar hamda kam taʼminlangan oilalardagi yoshlarning dunyoqarashini kengaytirish, ularda vatanparvarlik va shukronalik tuygʻularini kuchaytirish maqsadida milliy kinofilmlar (shu jumladan, “Vatan”, “Ilhaq”, “Elparvar”, “Ibrat”, “Meros”, “101”, “Hayot”, “Jasur”, “Aldangan ayol” kabilar) namoyishini imtiyozli ravishda tashkillashtirish. 1. Tadbir grafiklarini ishlab chiqish va mahallalarga biriktirilgan masʼullarga hamda fuqarolar yigʻinlari raislariga yetkazish. 2023-yil mart “Nuroniy” jamgʻarmasi, Kinematografiya agentligi, Kambagʻallikni qisqartirish va bandlik vazirligi, Yoshlar siyosati va sport vazirligi 2. Tadbirlar haqidagi eʼlonlarni mahallalarda hamma tanishib chiqishlari qulay boʻlgan joylarga ilib qoʻyish hamda koʻchaboshi (koʻp qavatli uylar boshliq)larini xabardor qilish. 3. Kinofilmlar namoyishini kinoklublar orqali koʻchma ravishda, kinoteatlar, madaniyat uylari, istirohat bogʻlarida namoyishini tashkil etish. Reja asosida yil davomida 15. Mahalla nuroniylari va yoshlari oʻrtasida “Mahallamiz sportchi nuroniylari va yoshlari” shiori ostida sport musobaqalari tashkil etish 1. Mahallalarda sport musobaqalari oʻtkazish boʻyicha reja-jadval ishlab chiqish; 2. Reja-jadval asosida barcha mahallalarda nuroniylar va yoshlar oʻrtasida shaxmat-shashka, qoʻl tennisi boʻyicha sport musobaqalari tashkil qilish; 3. Musobaqa gʻoliblari va ishtirokchilarini munosib taqdirlash; 4. Musobaqalarda oʻz iqtidorini namoyon qila olgan yosh ishtirokchilarni professional sport murabbiylariga biriktirish. 2023-yil fevral “Nuroniy” jamgʻarmasi, Yoshlar siyosati va sport vazirligi, Kambagʻallikni qisqartirish va bandlik vazirligi, Kurash Federatsiyasi, Qoraqalpogʻiston Respublikasi, viloyatlar va Toshkent shahar, tumanlar (shahar) hokimliklari 16. Sport sohasida respublika va xalqaro maydonlarda gʻoliblikni qoʻlga kiritgan faxriy chempionlar, sportchi-polvonlar ishtirokida mahallalarda yoshlar uchun “Unutilmas chempionlar”, “Faxriy polvonlar” mavzularida uchrashuvlar hamda sport musobaqalarni tashkil etish. 1. Sport sohasida respublika va xalqaro maydonlarda gʻoliblikni qoʻlga kiritgan faxriy chempionlar va sportchi-polvonlarning roʻyxatini “mahallabay” shakllantirish hamda uchrashuvlar oʻtkazish reja-jadvalini ishlab chiqish; 2023-yil mart “Nuroniy” jamgʻarmasi, Yoshlar siyosati va sport vazirligi, Kambagʻallikni qisqartirish va bandlik vazirligi 2. Reja-jadval asosida barcha mahallalarda yoshlar uchun “Unutilmas chempionlar”, “Faxriy polvonlar” mavzularida uchrashuvlar hamda sport musobaqalarini tashkil etish. Reja asosida yil davomida 17. “Oʻz bolangni oʻzing asra!” shiori ostida “Mahallada bolaning begonasi boʻlmaydi” mavzusida huquqshunoslar, ichki ishlar va prokuratura xodimlari, soha mutaxassislari, psixologlar, taniqli sportchilar va yoshlar ishtirokida yoshlar va oʻsmirlar oʻrtasida sodir etilayotgan jinoyatchiliklarning oldini olish, ularning huquqiy salohiyatini oshirishga yoʻnaltirilgan maʼnaviy-maʼrifiy tadbirlar tashkil etish. 1. Tadbir rejasini ishlab chiqish; 2. Tadbirda ishtirok etish uchun tajribali huquqshunos, psixolog, ichki ishlar va prokuratura xodimlari, faol yoshlar va taniqli sportchilar roʻyxatini shakllantirish; 3. Tadbirni OAVda yoritish. Reja asosida yil davomida “Nuroniy” jamgʻarmasi, Ichki ishlar vazirligi, Bosh prokuratura, Yoshlar siyosati va sport vazirligi II. Taʼlim muassasalarida yoshlarning yetarli bilim olishlarini taʼminlash masalalarida nuroniylar ishtiroki va jamoatchilik nazoratini oʻrnatish 18. Nuroniylar jamoatchilik kengashlari va mahallalardagi “Keksalar maslahati” guruhlari aʼzolari va faol nuroniylarni hududdagi taʼlim muassasalariga biriktirish. 1. Nuroniylar jamoatchilik kengashlari va mahallalardagi “Keksalar maslahati” guruhlari aʼzolari va boshqa faol nuroniylar roʻyxatini “mahallabay” shakllantirish; 2. Shakllantirilgan roʻyxat asosida faol nuroniylarni hududdagi oliy taʼlim muassasalariga biriktirish; 3. Biriktirilgan nuroniylar tomonidan hududlardagi taʼlim muassasalari faoliyatini oʻrganish. Bunda, quyidagilarga eʼtibor qaratish: talaba va oʻquvchilar davomati; tarbiyasi ogʻir oʻquvchilar bilan ishlash (ular bilan suhbatlar oʻtkazib borish); muntazam dars qoldirayotgan va tarbiyasi ogʻir oʻquvchilar bilan ishlash, toʻgaraklarga jalb qilish. taʼlim muassasasi hududini obodonlashtirish va “Yashil makon” loyihasini amalga oshirish ishlarini nazoratga olish; umumtaʼlim maktablarida har oyning payshanba kunlari “Nuroniylar tarbiyaviy soatlari”ni oʻtkazib borish. 2023-yil aprel Maktabgacha va maktab taʼlimi vazirligi, Oliy taʼlim, fan va innovatsiyalar vazirligi, Kambagʻallikni qisqartirish va bandlik vazirligi, “Nuroniy” jamgʻarmasi 19. Yoshlar oʻrtasida kitobxonlik koʻnikmasini kuchaytirishga yoʻnaltirilgan maʼnaviy-maʼnaviy tadbirlarda, tanlovlarda nuroniylarning ishtirokini taʼminlash 1. Kitobxonlik tadbirlari doirasida mahallalarda nashriyotlar bilan hamkorlikda kitoblar koʻrgazmasi va taqdimotini tashkil etish; 2023-yil 1-chorak Maktabgacha va maktab taʼlimi vazirligi, Oliy taʼlim, fan va innovatsiyalar vazirligi, Yozuvchilar uyushmasi, Maʼnaviyat va maʼrifat markazi, “Nuroniy” jamgʻarmasi 2. Taʼlim muassasalarida Besh tashabbus doirasida yoshlarni kitobga muhabbat, kitob mutolaasiga qiziqishini kuchaytirish maqsadida maʼnaviy-maʼrifiy tadbirlar, tanlovlar, viktorinalar tashkil etish. 2-chorak har oyda 20. Hududlardagi harbiy qismlarda yoshlarda, ayniqsa uyushmagan yoshlarda vatanparvarlik va shukronalik tuygʻularini kuchaytirish maqsadida “Vatan himoyasi — muqaddas burch” shiori ostida “Ochiq eshiklar kuni” tadbirlarini tashkil etish. 1. Harbiy qismlar bilan hamkorlikda “Ochiq eshiklar kuni”ni oʻtkazish boʻyicha reja-grafik ishlab chiqish; 2. Reja-grafikda yoshlarni harbiy qismning kundalik faoliyati bilan tanishtirish, ularning harbiy xizmatchilarning koʻrgazmali chiqishlari va harbiy texnikalarni tomosha qilib, oʻzlari ham saf tayyorgarligi, qurollarni qismlarga ajratish va yigʻish, jismoniy tayyorgarlik mashgʻulotlarini bajarib koʻrishlarini, shuningdek, harbiy xizmatchilar uchun yaratilgan sharoitlar bilan yaqindan tanishishlarini taʼminlash; 3. Ishlab chiqilgan reja-grafik asosida Hududlardagi harbiy qismlar atrofida joylashgan mahallalar yoshlari, jumladan, uyushmagan yoshlarda vatanparvarlik va shukronalik tuygʻularini kuchaytirish maqsadida harbiy qismlarda “Vatan himoyasi — muqaddas burch” shiori ostida “Ochiq eshiklar kuni” tadbirlarini tashkil etish. Reja asosida Mudofaa vazirligi, Favqulodda vaziyatlar vazirligi, Kambagʻallikni qisqartirish va bandlik vazirligi, “Nuroniy” jamgʻarmasi 21. Nuroniylar tomonidan “Hunari bor kishini ishi unar” gʻoyasi asosida usta hunarmandlarga ishsiz yoshlarni biriktirish orqali kasb-hunar oʻrgatish hamda “ustoz-shogird” anʼanasining yangi tizimini joriy etish. 1. Hududlarda istiqomat qilayotgan keksa yoshdagi usta hunarmandlar roʻyxatini “mahallabay” shakllantirish; 2. Shakllantirilgan roʻyxat asosida usta hunarmandlarga ishsiz yoshlarni biriktirish; 3. Keksa hunarmandlar uylarida tashkil etilgan ustaxonalarda yoshlar uchun toʻgaraklar ishini yoʻlga qoʻyish. 2023-yil mart Kambagʻallikni qisqartirish va bandlik vazirligi, Yoshlar siyosati va sport vazirligi, “Hunarmand” uyushmasi, “Nuroniy” jamgʻarmasi 22. Uyushmagan yoshlar, ayniqsa tarbiyasi ogʻir boʻlgan va kam taʼminlangan oilalardagi yoshlar oʻrtasida keksalar va harbiy xizmatchilar ishtirokida buyuk ajdodlarimiz (Amir Temur, Zahiriddin Muhammad Bobur, Jaloliddin Manguberdi, Ibn Sino, Beruniy kabilar)ning boy merosini yoritib beruvchi maʼnaviy-maʼrifiy tadbirlar tashkil etish 1. Har bir mahalla kesimida tajribali, ziyoli va tashabbuskor keksa avlod vakillari hamda harbiy xizmatchilarning roʻyxatini shakllantirish. 2. Roʻyxatga kiritilgan keksalar va harbiy xizmatchilar bilan oʻz mahallalarida buyuk ajdodlarimizning boy merosini yoritib beruvchi tadbirlarni oʻtkazib borish. 2023-yil I choragi Maktabgacha va maktab taʼlimi vazirligi, Oliy taʼlim, fan va innovatsiyalar vazirligi, Yozuvchilar uyushmasi, Maʼnaviyat va maʼrifat markazi, Mudofaa vazirligi, Favqulodda vaziyatlar vazirligi, Kambagʻallikni qisqartirish va bandlik vazirligi, “Nuroniy” jamgʻarmasi 23. Oilaviy ajrimlarning oldini olishda nuroniylar faolligi va pozitsiyasini kuchaytirish. 1. Faol nuroniylar tomonidan ajrim yoqasiga kelib qolgan oilalar, ayniqsa yosh oilalar bilan ishlash mexanizmini kuchaytirish; 2. Ajrim yoqasida turgan, notinch oilalar yoshlari bilan suhbatlar olib borish, ibratli oilalar bilan yaqinlashtirish maqsadida “Mahallaning eng ibratli oilasi”, “Eng chaqqon kelin” kabi tanlovlar tashkil etish; 3. Aholining, ayniqsa, yoshlarning norozilik va noshukurchilik kayfiyatini yoʻqotish, ularni hayotidan mamnun holda yashashi uchun OAVda faol nuroniylarning taʼsirli maʼruzalari va chiqishlarini tashkillashtirish. 2023-yil muntazam Kambagʻallikni qisqartirish va bandlik vazirligi, “Nuroniy” jamgʻarmasi III. “Nuroniy” jamgʻarmasi faoliyatini qoʻllab-quvvatlash 24. “Nuroniy” jamgʻarmasining raisi oʻrinbosarlari oʻrtasida vazifa va funksiyalarini taqsimlash, markaziy apparat va hududiy boʻlinmalarining tuzilmalari hamda shtat birliklarini tasdiqlash “Nuroniy” jamgʻarmasining tashkiliy tuzilmasi va shtat birliklarini tasdiqlash boʻyicha Vasiylik kengashiga kiritish. 2023-yil aprel “Nuroniy” jamgʻarmasi 25. “Nuroniy” jamgʻarmasining viloyat, tuman va shahar boʻlimlarining moddiy-texnik bazasini mustahkamlash 1. Qoraqalpogʻiston Respublikasi, Toshkent shahar va viloyatlar hamda tuman va shaharlardagi Nuroniylar maskanlarini toʻliq xatlovdan oʻtkazish; 2023-yil mart Qoraqalpogʻiston Respublikasi Vazirlar Kengashi, Toshkent shahar va viloyatlar hokimliklari, Kadastr agentligi, Iqtisodiyot va moliya vazirligi, “Nuroniy” jamgʻarmasi 2. Vazirlik va idoralar balansida boʻlgan Nuroniylar maskanlarining bino va boshqa asosiy vositalarini “Nuroniy” jamgʻarmasining tegishli boʻlimlari balansiga oʻtkazish; 2023-yil aprel 3. Taʼmirtalab Nuroniylar maskanlarini homiylar mablagʻlari va boshqa manbalar hisobidan taʼmirlash ishlarini amalga oshirish; 2023-yil sentabr 4. Nuroniylar maskanlari barpo etilmagan tuman (shahar)larda yangi maskanlarni barpo etilishini yakunlash va ularni jihozlash; 2023-yil sentabr 5. “Nuroniy” jamgʻarmasi tuman (shahar) boʻlimlarining faoliyat yuritishlari uchun Nuroniylar maskanlari boʻlmagan tuman va shaharlarda maskanlar barpo etilgunga qadar zarur sharoitlari mavjud boʻlgan joy bilan taʼminlash; 2023-yil aprel-may 6. “Nuroniy” jamgʻarmasi markaziy apparati, Qoraqalpogʻiston Respublikasi, viloyatlar va Toshkent shahar hamda tuman (shahar) boʻlimlarining moddiy-texnika bazasini yanada mustahkamlash boʻyicha chora-tadbirlarini belgilash. Vazirlar Mahkamasi, Qoraqalpogʻiston Respublikasi, viloyatlar hamda Toshkent shahar hokimlari 26. “Nuroniy” jamgʻarmasi qoshida tashkil etilgan tadbirkorlik tuzilmalarini har tomonlama qoʻllab-quvvatlash 1. “Nuroniy” jamgʻarmasi qoshida tashkil etilgan: ishlab chiqarish, xizmatlar koʻrsatish, qishloq xoʻjaligi mahsulotlari yetishtirish, dehqonchilik, chorvachilik, baliqchilik, hunarmandchilik bilan shugʻullanuvchi tadbirkorlik tuzilmalariga: yangi ishchi oʻrinlarini yaratish, xom ashyo bilan taʼminlanish, ish hajmini kengaytirish ishlariga koʻmaklashish; 2. “Nuroniy” jamgʻarmasi mablagʻlaridan jamgʻarma qoshida tashkil etilgan tadbirkorlik tuzilmalariga shartnoma asosida qaytarib berish sharti bilan beriladigan mablagʻlar hisobidan olingan mahsulotlarni “Nuroniy” jamgʻarmasi tomonidan ijtimoiy himoyaga muhtoj, kam taʼminlangan nuroniylarni qoʻllab-quvvatlash ishlarini amalga oshirish. 2023-yil davomida “Nuroniy” jamgʻarmasi, Qoraqalpogʻiston Respublikasi Vazirlar Kengashi, Toshkent shahar va viloyatlar hokimliklari, Kambagʻallikni qisqartirish va bandlik vazirligi Keksa avlod vakillarini har tomonlama qoʻllab-quvvatlashga doir boshqa chora-tadbirlar 27. Mahallalardagi muammolarni hal etishda xalq deputatlari mahalliy kengashlarning ishtirokini kengaytirish. 1. Nuroniylar jamoatchilik kengashlari va “Keksalar maslahati” guruhlari tomonidan mahallalardagi mavjud muammolar boʻyicha maʼlumotnomalar tayyorlash; 2. Tayyorlangan maʼlumotnomalarni Xalq deputatlari mahalliy Kengashlariga yechimlari boʻyicha tegishli ijro etuvchi hokimiyat organlari rahbarlarining axborotlarini eshitish uchun taqdim etib borish. Doimiy Nuroniylar jamoatchilik kengashlari, “Keksalar maslahati” guruhlari, Xalq deputatlari tuman (shahar) kengashlari (kelishuvga koʻra) 28. Keksa avlod vakillarining sogʻligʻini saqlash boʻyicha tibbiyot xodimlarining malakasini oshirish. Sogʻliqni saqlash vazirligining Tibbiy xodimlarni malakasini oshirish Markazida gerontologiya va geriatriya sohasida fundamental, amaliy, innovatsion tadqiqotlarni amalga oshirish kafedrasini tashkil etish boʻyicha Vazirlar Mahkamasi asoslantirilgan taklif kiritish. 2023-yil 10-may Sogʻliqni saqlash vazirligi, “Nuroniy” jamgʻarmasi, Kambagʻallikni qisqartirish va bandlik vazirligi 29. “Nuroniy” jamgʻarmasi faoliyatini ommaviy axborot vositalari orqali keng yoritib borish. “Nuroniy” jamgʻarmasi faoliyati bosma va elektron axborot vositalarida, shu jumladan Internet jahon axborot tarmogʻi orqali aholi oʻrtasida muntazam, tizimli va keng koʻlamda yoritib borish. Doimiy Oʻzbekiston Milliy axborot agentligi, Oʻzbekiston Milliy teleradiokompaniyasi, Axborot va ommaviy kommunikatsiyalar agentligi 30. Amaldagi qonunchilik hujjatlariga mazkur qarordan kelib chiqadigan oʻzgartirish va qoʻshimchalarni kiritish. Qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisidagi takliflarni Vazirlar Mahkamasiga kiritish. 2023-yil 20-aprel “Nuroniy” jamgʻarmasi, manfaatdor vazirlik va idoralar